***Frokost-TV*** er et program som ble sendt sporadisk på NRK fra 1983 til 2014. *Frokost-TV* har en litt kronglete fortid. Erik Bye startet det som et lørdagsprogram i 1983, og siden den gang har programmet gjenoppstått i flere utgaver. Programmet begynte som et underholdningsprogram, men da det gjenoppstod på slutten av 1990-tallet ble det mer nyhetspreget og sendingene gikk på hverdager.

1983-1993: Frokost-TV
---------------------

Programmet gikk kun på lørdager fra kl. 08.00 til kl. 10.00. Programledere de første årene var blant annet Toppen Bech og Brita Blomquist (fra 1986) og Terje Sølsnes. Ellers medvirket blant annet Finn Schjøll (Blomster-Finn) i programmet, fra 1987. Fra høsten 1991 fikk programmet ny sendetid. Da begynte programmet kl. 09.00 og varte til 11.00. Programmets siste sending var 15. mai 1993.

*Frokost-TV* viste også en del barneprogrammer på denne tiden. De som kanskje huskes best var den franske tegnefilmen *Shagma* som ble sendt fra 1986, SuperTed og Bippe Stankelbein. Fra høsten 1991 ble Barne-tv fjernet fra Frokost-tv

1999-2000: NRK Morgennytt
-------------------------

Den 16. august 1999 startet NRK Morgennytt sine sendinger, med en tre timer lang morgensending på NRK1 fra cirka 06.30-09.30. Fra høsten 2000 fikk programmet ny og kortere sendetid. Fra og med 4. september 2000 startet programmet kl 07.00 og varte til 08.15. Siste sending for NRK Morgennytt var 20. desember 2000.

### Programledere

* Frode Stang
* Erik Wold
* Arnhild Myklebust
* Dag H. Nestegard

2001: Frokost-TV
----------------

8. januar 2001 startet NRK opp frokost-TV med det opprinnelige navnet, Frokost-TV. Programmet varte fra kl 06.58 til 09.00. Programledere var Anne Grosvold og Øystein Bache/Rune Gokstad (Bache og Gokstad ledet halvparten hver). Programmet ble imidlertid nedlagt samme år (etter kun 70 sendinger), og Frokost-TVs siste sending i denne omgang var 6. april 2001.

### Programledere

* Øystein Bache
* Rune Gokstad
* Anne Grosvold

2003-2008: Frokost-TV
---------------------

Den 16. september 2003 forsøkte NRK seg på nytt med Frokost TV, og denne gangen lovet daværende kringkastningssjef John G. Bernander at programmet var kommet for å bli. Programmet hadde sendestart 06.28 (fra 30. januar 2006 06.25) og varte til 09.30. 

Frokost-TV var fra høsten 2003 til 17. mai 2008 navnet på morgenprogrammet i NRK, som gikk fra mandag til fredag.

Lørdag 17. mai 2008 la NRK ned Frokost-TV, for å frigjøre midler til andre tv-satsinger, som drama.

### Programledere

* Rune Gokstad (2003–2004)
* Øystein Bache (2003–2004)
* Anne Grosvold (2003–2005)
* Espen Graff (2003–2005)
* Anne Ardem (2003–2005)
* Nadia Hasnaoui (2004–2005)
* Claus Wiese (2005–2006)
* Elin Tvedt (2006)
* Petter Nome (2006–2008)
* Cille Biermann (2006–2008)
* Brita Garden (2006–2008)
* Pål Thoresen (2006–2008)

### Andre medarbeidere

* Anders Giæver (som journalist) (2005–2008)
* Hege Duckert (som journalist) (2005–2008)
* Christian Strand (utegående reporter) (2004–2007)
* Synnøve Svabø (utegående reporter) (2004-200?)
* Pål Bang-Hansen (filmviter) (2003-2007)
* Lise Finckenhagen (kokk) (2005–2008)
* Olav Viksmo-Slettan (direktereporter) (2001-2008)

2008-2014: Morgennytt
---------------------

Studioet Morgennytt sendes fra
Høsten 2008 gjenoppstod *Morgennytt*, med første sending 25. august. Programmet sendes fra studioet der NRK Nyheter sender sine nyhetssendinger på dagtid fra, og ble fra starten av samsendt i NRK1 og NRK2. NRK2 sluttet senere å sende programmet. Programmet sendte fra 2008 til 2011 sendt fra kl. 6.30 til kl. 10.00, men fra 2012 ble sendestarten flyttet til kl. 7.00. Den første uken hadde programmet i gjennomsnitt 24 000 seere og en seerandel på 17,2 prosent, mens programmet i uke 36 (2008) hadde 23 000 seere og en seerandel på 16 prosent. TV 2s *God morgen, Norge!* hadde de samme ukene henholdsvis 84 000 seere (56,3 prosent seerandel) og 87 000 seere (57,5 prosent seerandel). Totalt var 289 000 seere innom Morgennytt i løpet av sendetiden i gjennomsnitt de to første ukene. I desember 2009 var seerandelen økt til 20 prosent. Morgennytt ble lagt ned 1. februar 2014.

### Programledere

* Cecilie Roang Bostad (høst 2008–vår 2009)
* Erik Wold (høst 2008–vår 2009)
* Ingerid Stenvold (høst 2009)
* Fawad Ashraf (vår–høst 2009)
* Christian Strand (vår 2010–høst 2010)

* Tom Nilssen (høst 2008–d.d.)
* Petter Oulie-Hauge (vår 2010–d.d.)
* Marit Kolberg (høst 2008–vår 2009, vår 2010–d.d.)
* Ingvild Edvardsen (vår 2010–d.d.)\*
* Rima Iraki

\*: Edvardsen ledet enkelte sendinger før 2010, men ledet sendinger mer fast fra våren 2010.

Referanser
----------

1. ↑  *«Finn 60 år»* – God morgen, Norge! 16. mai 2008
2. ↑  *«NRK legger ned Frokost-TV »* fra Journalisten, publisert 7. februar 2008
3. ↑  «Legenden er død». NRK P3. 25. mars 2010. Besøkt 6. juli 2011. «Og frem til 2007 var han også å se som filmanmelder i Frokost-TV.»
4. ↑  Knut Kristian Hauger (10. september 2008). «NRK taper frokost-tv-kampen». Kampanje. Arkivert fra originalen 9. desember 2008. Besøkt 23. januar 2010.
5. ↑  Jon Gelius (4. desember 2009). «Status-melding på Twitter». Twitter. Besøkt 23. januar 2010.
6. ↑  «NRK legger ned Morgennytt». *VG* **(norsk)**. Besøkt 24. mars 2017.

Eksterne lenker
---------------

* (no) *Frokost-TV* hos Filmfront Rediger på Wikidata

* (no) *Frokost-TV* på NRK TV Rediger på Wikidata

* (no) *Frokost-TV* på NRK TV Rediger på Wikidata
* (no) **Nett-TV**: (en) Åpningsvignett fra 1983 på YouTube